hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu de hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
Adni jó - karácsonyi ajándékozás másképp - Csak csináld Magadért
Karácsony közeledtével megszáll minket a jótékonykodás szelleme, ilyenkor még többen vagyunk, akik segíteni, adni szeretnénk. Mert adni jó. Adj szívvel-lélekkel! Így érdemes.
Az ajándékozás több módon is történhet és nem kell drága meg nagy dolgokra, sőt nem kell feltétlen csak tárgyakra gondolni.
Van, amikor a lényeg, hogy ott legyél. Erőt adhatsz egy mosollyal. Támogatni tudsz egy kedves szóval. Segíteni tudsz a két kezeddel.
-Jelentkezhetsz önkéntesnek, segítheted a MikulásGyár munkáját, azzal, hogy átveszed és csomagolod az adományokat.
-Adományozhatsz: A MikulásGyár évek óta gyűjti az adományokat, elsősorban tartós élelmiszert, tisztító- és tisztálkodási szereket, jó minőségű ruhát, szép állapotú könyvet és  játékot. A Magyar Vöröskereszt juttatja el aztán a rászoruló családokhoz a dobozokat. Az adományt nem szükséges becsomagolni, akár kézben is el lehet vinni a Millenáris Parkban vagy a Lurdy Házba 2019. november 29. és december 21. között. Térítésmentesen feladhatod postán a csomagod, csak rá kell írnod egy zárt dobozra, hogy MIKULÁSGYÁR.
-Mesekönyv: Megjelent A nagy MikulásGyár mesekönyv, amely megvásárlásával szintén támogathatod a MikulásGyár jótékony munkáját.
A Baptista Szeretetszolgálat programjához több formában is csatlakozhatsz:
-Készíts dobozt: Az ország számos pontján vannak gyűjtőhelyek, ahol december 19 -ig leadhatóak a cipősdobozba rejtett ajándékok.  A dobozra rá kell írni, hány éves fiúnak vagy lánynak szántad az adományt. Ha bizonytalan vagy, mit tegyél a csomagba, minden információt, segítséget megtalálsz ITT.  Ha november 23-ig jelentkezel ITT, megkapod egy látássérült gyermek bemutatkozó anyagát és teljesítheted a kívánságát egy személyre szabott ajándékkal.
+ a legkreatívabb cipősdobozokat, a kívül-belül ötletes ajándékcsomagokat a szervezők szuper nyereményekkel értékelik. További infók, jelentkezés és hogy hova kell küldeni a fotót: ITT
–Online ajándékozás: Már ez is megoldható, mindent intéznek helyetted, kattints IDE
-Jelentkezz önkéntesnek:  Segíthetsz összegyűjteni a cipősdoboz ajándékokat és részése lehetsz a karácsonyi csodának. Jelentkezés ITT.
-Tárgyi felajánlások: Örülnek, ha tudsz küldeni csomagolópapírt, kötözőszalagot, üres cipősdobozt, meleg takarókat, és mást, amit tudnak hasznosítani az adventi időszakban. Infók ITT
Talán nem jut eszedbe, de sok kis településen szívesen fogadja az óvoda vagy a helyi könyvtár a már megunt, de szép állapotú mesekönyveket, játékokat. Add tovább az óvodásoknak a már csak a fiókban vagy a padláson heverő játékokat, plüssöket, társasokat. Vannak kis gyereksarokkal rendelkező könyvtárak, ahol szintén örülnek majd a játékoknak, adományoknak. Adni jó!
Téli tüzelő gyűjtése, hogy senki se fázzon
A Kertportál idén 6. alkalommal hirdette ki a Fagyűjtési kampányát. Csatlakozz a Facebook oldalukhoz, ahol kiírhatod, ha számodra felesleges faanyaggal rendelkezel vagy segíteni tudsz a szállításban oda, ahol épp téli tüzelőt keresnek.
Csak néhány kezdeményezés, de a lényeg, hogy segíteni, adni jó érzés és te is megteheted.
A magam részéről az önkéntes véradás az, amit időközönként megteszek és egyszer néhány évvel ezelőtt lefestettünk egy padot a Városligetben a volt kolléganőimmel. Szemetet szedtünk a Mátrában kis családommal illetve az óvoda/iskola szervezésében.
Sajnos, több program, kezdeményezés nem jut eszembe, amin részt vettem, de ami késik, nem múlik!
Nagyon tetszik a faültető program, amit idén kezdtek szervezni a legnagyobb közösségi oldalon, szeretnék jövőre csatlakozni én is.
Van egy rendkívül összetartó és lelkes csoport szintén a Facebookon, a Mompreneurs – magyar vállalkozó anyukák csoportja, szuper együttműködésekről olvasok itt is, és bízom benne, hogy majd valamilyen módon én is tudok csatlakozni egyikhez-másikhoz.
Mindenesetre már olvasni is olyan jó, hogy igenis bennünk van az elszántság, az egymás támogatása, az egymásnak segíteni akarás.
Nincs mögöttes szándék vagy win-win helyzet jön létre, vagyis minden fél jól jár (például valaki helyszínt biztosít egy termékfotózáshoz, vagy termékbemutatóhoz, workshophoz segítve a másik elképzelését, miközben neki is reklám, használhatja a sok elkészült fotót, megjelenik a neve, és így tovább) vagy szimplán a másik segítése a cél és ha mással nem is, azonnali ötletekkel, néhány bátorító szóval megteszik ezt az ott kommentelő csoporttagok.
Még egy dolog van, amit el tudnék képzelni magamnak. A Bátor Tábor Alapítvány munkássága nagyon szimpatikus számomra. Hosszú évek óta dolgoznak azon, hogy a beteg gyerekek különleges élményekkel gazdagodjanak. Évente közel 1000 táborozó életét változtatja meg a tábor, mert mosolyt csal az arcukra a sok játék és kihívás, amiben részt vehetnek. Minden gyermekre jut egy önkéntes. Sikerélményt, bátorítást, erőt, motivációt kapnak itt a gyerekek és családtagjaik és mindennek én is szívesen lennék részese. Örömmel lelkesítenék, játszanék, adnék mosolyt és támogatást, hogy leküzdjék félelmeiket, hogy gyógyulhassanak, hogy tanulhassanak és legfőképpen, hogy jól érezzék magukat a gyerekek.
Te milyen önkéntes munkát vállalnál szívesen?
Ne feledd, adni jó!
Mosolygós napot, kedves Olvasó!
Véleményed bátran oszd meg velem, örülök, ha írsz nekem!
Kövess Facebookon és Instagramon is!
- DeakEmberAgnes 0 hozzászólás
Ezeket is érdemes megnézni
Hogyan motiváld magad reggelente?
„Pontosan megérzem, mit kell adnom” – Interjú Vámos Robival
MBBK_Grafomágia – Gyerekkorom nyarai
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése